03/07/2013 | Administración LocalMunicipal
Bergondo
Secretaría
Notificación

Que, unha vez que se intentou, sen resultado positivo, practicarlle a notificación da Resolución da Alcaldía, núm.457/2013 de 4 de xuño, a D. Florin Mihai Andrei Alexandru Kallouch Rin, publicase este anuncio en base ao disposto no artigo 59.5 de Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común. NOTIFÍCASE a D. Florin Mihai Andrei Alexandru Kallouch Rin, a Resolución da Alcaldía núm.457/2013, de 4 de xuño, que transcrito literalmente di: “En data 23 de maio de 2013 e número de rexistro de entrada no Concello 3407, recíbese escrito de Florin Mihai Andrei Alexandru Kallouch Rin, solicitando a retroacción do procedemento para a provisión do posto de Secretaría do Concello de Bergondo, ó momento en que se consideraron aprobadas as bases da convocatoria, así como subsidiariamente, no caso de non considerar procedente a retroacción do procedemento neste sentido, aceptar o desestimento da súa solicitude de participación no mesmo. No mesmo escrito reitera a solicitude presentada en 9 de abril de 2013, de petición como interesado no procedemento, de copia do expediente administrativo completo de aprobación das bases pola Corporación Local de Bergondo, para o concurso ordinario da provisión do citado posto de Secretaría. Tendo en conta que as bases anteditas foron aprobadas polo Pleno da Corporación en sesión de data 27 de decembro de 2013, e que seguiron o procedemento establecido no Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal, se entende que non procede agora atender á solicitude de retroacción do mesmo. Por todo o antedito, en virtude das competencias establecidas no artigo 21.1 k) e s) da lei 7/85, reguladora das bases do réxime local, Primeiro: Inadmitir a solicitude de retroacción do procedemento ó momento de aprobación das bases e que se continúe coa tramitación do expediente Segundo: Conceder ó solicitante as copia do expediente solicitado de aprobación das bases da convocatoria do concurso ordinario do posto de Secretaría do Concello de Bergondo. Bergondo, 4 de xuño de 2013” Contra o presente acordo, que pon fin á vía administrativa, poderá interpoñe-lo recurso contencioso-administrativo diante do Xulgado ou Sala do Contencioso-Administrativo do Tribunal Superior de Xustiza de Galicia, de conformidade cos arts.8 e 10 da Lei 29/1998, do 13 de xullo, reguladora da xurisdición contencioso-administrativa no prazo de dous meses que contará a partir do día seguinte ó da notificación do presente acordo. Previa e potestativamente, poderase interpoñe-lo recurso de reposición, ante o órgano que ditou o acordo, de conformidade co art.116 da Lei 30/1992, no prazo dun mes, que contará desde o día seguinte ó da devandita notificación. Tamén poderá interpoñe-lo recurso extraordinario de revisión, cando concorra algunha das circunstancias previstas no art.118 da Lei 30/1992, do 26 de novembro, pola que se aproba o réxime xurídico das administracións públicas e o procedemento administrativo común, nos prazos establecidos no apartado 2 do mesmo art.118. Todo isto, sen prexuízo do dereito dos interesados a formular a solicitude e a instancia a que se refiren os arts.102.1) e 105.2) da devandita lei. A secretaria en funcións=Jorge Hector Yordanova Oviawe” Bergondo, 25 de xuño de 2013 A alcaldesa Alejandra Pérez Máquez